CELEX: 31982D0856
Language: el
Date: 1982-12-10 00:00:00
Title: 82/856/EOK: Απόφαση τού Συμβουλίου τής 10ης Δεκεμβρίου 1982 γιά τήν τροποποίηση τών αποφάσεων 75/459/EOK, 76/206/EOK, 77/803/EOK καί 77/804/EOK σχετικά μέ τίς παρεμβάσεις τού Ευρωπαϊκού Κοινωνικού Ταμείου υπέρ ορισμένων κατηγοριών ατόμων

Avis juridique important

|

31982D0856

82/856/EOK: Απόφαση τού Συμβουλίου τής 10ης Δεκεμβρίου 1982 γιά τήν τροποποίηση τών αποφάσεων 75/459/EOK, 76/206/EOK, 77/803/EOK καί 77/804/EOK σχετικά μέ τίς παρεμβάσεις τού Ευρωπαϊκού Κοινωνικού Ταμείου υπέρ ορισμένων κατηγοριών ατόμων  

Επίσημη Εφημερίδα αριθ. L 357 της 18/12/1982 σ. 0026 - 0026

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 10ης Δεκεμβρίου 1982  για την τροποποίηση των αποφάσεων 75/459/ΕΟΚ, 76/206/ΕΟΚ, 77/803/ΕΟΚ και 77/804/ΕΟΚ σχετικά με τις παρεμβάσεις του Ευρωπαϊκού Κοινωνικού Ταμείου υπέρ ορισμένων κατηγοριών ατόμων  (82/856/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 71/66/ΕΟΚ του Συμβουλίου της 1ης Φεβρουαρίου 1971 περί αναμορφώσεως του Ευρωπαϊκού Κοινωνικού Ταμείου (1), όπως τροποποιήθηκε από την απόφαση 77/801/ΕΟΚ (2), και ιδίως το άρθρο 4,  την πρόταση της Επιτροπής,  Εκτιμώντας ότι:  - η απόφαση 75/459/ΕΟΚ του Συμβουλίου της 22ας Ιουλίου 1975 περί της παρεμβάσεως του Ευρωπαϊκού Κοινωνικού Ταμείου υπέρ ατόμων που θίγονται από τις δυσχέρειες απασχολήσεως (3),  - η απόφαση 76/206/ΕΟΚ του Συμβουλίου της 9ης Φεβρουαρίου 1976 περί της παρεμβάσεως του Ευρωπαϊκού Κοινωνικού Ταμείου υπέρ ατόμων που απασχολούνται στους τομείς της κλωστοϋφαντουργίας και των ενδυμάτων (4),  - η απόφαση 77/803/ΕΟΚ Συμβουλίου της 20ής Δεκεμβρίου 1977 περί της παρεμβάσεως του Ευρωαπϊκού Κοινωνικού Ταμείου υπέρ των διακινούμενων εργαζομένων (5),  - η απόφαση 77/804/ΕΟΚ του Συμβουλίου της 20ής Δεκεμβρίου 1977 περί της παρεμβάσεως του Ευρωπαϊκού Κοινωνικού Ταμείου υπέρ των γυναικών (6),  όπως τροποποιήθηκαν τελευταία από την απόφαση 80/1117/ΕΟΚ (7), εφαρμόζονται μόνο όσον αφορά τις ενέργειες οι οποίες αποτελούν το αντικείμενο αίτησης συνδρομής που έχει εγκριθεί από την Επιτροπή πριν από την 1η Ιανουαρίου 1983· ότι η έλλειψη ισορροπίας στον τομέα της απασχόλησης που αποτελεί το αντικείμενο των εν λόγω αποφάσεων εξακολουθεί· ότι, κατά συνέπεια, πρέπει να καταργηθούν οι ημερομηνίες λήξης των παρεμβάσεων,  ΑΠΟΦΑΣΙΖΕΙ:  Άρθρο 1  1. Το δεύτερο εδάφιο του άρθρου 5 της απόφασης 75/459/ΕΟΚ καταργείται.  2. Το δεύτερο εδάφιο του άρθρου 3 της απόφασης 76/206/ΕΟΚ καταργείται.  3. Το δεύτερο εδάφιο του άρθρου 4 της απόφασης 77/803/ΕΟΚ καταργείται.  4. Το δεύτερο εδάφιο του άρθρου 3 της απόφασης 77/804/ΕΟΚ καταργείται.  Άρθρο 2  Η παρούσα απόφαση τίθεται σε ισχύ από την 1η Ιανουαρίου 1983.  Έγινε στις Βρυξέλλες, στις 10 Δεκεμβρίου 1982.  Για το Συμβούλιο  Ο Πρόεδρος  G. FENGER MOELLER  (1) ΕΕ αριθ. L 28 της 4. 2. 1971, σ. 15.  (2) ΕΕ αριθ. L 337 της 27. 12. 1977, σ. 8.  (3) ΕΕ αριθ. L 199 της 30. 7. 1975, σ. 36.  (4) ΕΕ αριθ. L 39 της 14. 2. 1976, σ. 39.  (5) ΕΕ αριθ. L 337 της 27. 12. 1977, σ. 12.  (6) ΕΕ αριθ. L 337 της 27. 12. 1977, σ. 14.  (7) ΕΕ αριθ. L 332 της 10. 12. 1980, σ. 17.